Odense Adresse-Contoirs Efterretninger, 1832-10-04
Den udkomne Forordning om Skudsmaalsbøgers Jndførelse for Tjenestetiender (S. 661) indeholder endnu iblandt flere følgende Bestemmelser: Det vil blive foranstaltet, at de saaledes befalede Skudsmaalsbøger til en billig Priis blive at erholde ei blot i alle Kjøbstæder, men og i ethvert Pastorat paa Landet, hvor Fattigkommissionen har paa Fattigkassens Regning at anskaffe det fornødne Forraad. De Attester, som efter Anordning af 29 Juli 1814 blive at meddele ethvert Barn, der udskrives af Skolen, og som altid bør indeholde Attestation om, naar og hvor Personen er døbt samt konfirmeret, bør fra nu af meddeles i en paa foranførte Maade indrettet Skudsmaalsbog, med mindre det, ford Barnet ei er bestemt til den tjenende Klasse, forlanges, at den udstædes paa særligt stemplet Papir, og bør, ved Udskrivningen, en saadan Skudsmaalsbog meddeles fattige Børn paa Fattigkassens Bekostning. Naar Nogen skal anskaffe en Skudsmaalsbog, bør Skoleattesten forevises, inden samme forsynes med Segl og Titel, og vedkommende Embedsmand da indføre det fornødne deraf i Bogen. De, som allerede inden 1 Januar 1835 ere forsynede med de i ovennævnte Anordning befalede Udskrivnings=Attester fra Skolen, eller og med andet lovligt Skudsmaal, kunne afbenytte det saaledes engang anskaffede stemplede Papir til fremtidige, Skudsmaal, og ere saaledes ikke pligtige at anskaffe Skudsmaalsbøger, forinden hiint Papiir er fuldskrevet. J Skudsmaalsbogen bliver og det Skudsmaal at indføre, som Sognepræsten skal give dem, der forlade den Kjøbstad eller det Landsogn, hvori de have opholdt sig. Og maa ingen Lægdsmand, under 2 Rbd. Sølvs Bøder til Politiekassen, med dele nogen Reserve Følgeseddel, førend Skudsmaalsbogen, eller, forsaavidt løst Skudsmaal endnu maatte finde Sted, dette er blevet ham foreviist, forsynet med Præstens derpaa tegnede Vidnesbyrd. Ei heller bør Amtspas meddeles en saadan, forinden Amtmanden har ladet sig Skudsmaalsbogen eller Skudsmaalet forevise og derved fundet, at det fornødne er iagttaget. Da det er Pligt for Enhver omhyggelig at bevare sin Skudsmaalsbog, saa bør det og ufortøvet anmeldes for Politiet, naar en Skudsmaalsbog er forkommen, og det bør da nøie undersøges, om Skyld i saa Henseende findes hos Skudsmaalsbogens Eier, eller ikke. Befindes det, at Skudsmaalsbogens Eier forsætligen har forkommet samme, bliver han eller hun ved Politieretten derfor at dømme enten til en Mulkt fra 5 til 10 Rbd. Sølv til Politiekassen, eller til nogle Dages Fængsel paa Vand og Brød. Ligeledes bør en Mulkt til samme Kasse indtil 5 Rbd. Sølv paalægges den, som findes at have ved tilregnelig Skjødesløshed foraarsaget Skudsmaalsbogens Tab, eller som har fordulgt sammes Savn. Alt det saaledes foreskrevne skal og i eet og alt gjelde naar løst Skudsmaal er forkommet. Derhos bør den Paagieldende anskaffe sig en ny Skudsmaalsbog, og i denne af Politievrigheden bemærkes, at den ældre er bleven borte og hvad der har været Resultatet af de i saa Henseende anstillede Undersøgelser, med øvrige Oplysninger om den Paagieldendes Alder, Konfirmation, foregaaende Opholdsteder og Levnet. Naar en Skudsmaalsbog findes makuleret, eller paa anden Maade nogen Deel deraf er gjort ulæselig eller Blade deraf udrevne, bliver dermed at forholde paa samme Maade, som naar den er bortkommen, dog at en ny Skudsmaalsbogs Meddelelse her ikke finder Sted. Forfalskning af Skudsmaal eller Skudsmaalsbøger straffes med Fængsel paa Vand og Brød, i det mindste i 2 Gange 5 Dage, eller efter Omstændighederne med Forbedringshuus=Arbeide indtil 2 Aar.